එසේම කියුබානු නායකයා ධූරයෙන් නෙරපා දැමීම සදහා වූ Operation Mongoose, Freedom operation වැනි අතිශය රහස් මෙහෙයුම් වල ප්‍රධානතම සැලසුම්කරුවෙකු හා නායකයෙකු ලෙසද ඇමරිකානු දේශපාලනය වෙත ඔහුගෙන් ඉටුවූ "සේවයද" ඇමරිකානුවන් කෙසේ අමතක කරන්නද.බොබී කෙනඩි හෙවත් රොබට් සිය සොයොයුරාගේ අභිරහස් ජනක අකල් වියෝවෙන් පසුව 1964 දී නීතිපති ධූරයෙන් ඉවත්ව මැන්චුසෙට් ප්‍රාන්තයේ සෙනෙට් සභිකයෙකු ලෙස පත්වන අතර ජැක් කෙනඩිගෙන් පසුව ජනාධිපති බවට පත්වන ලින්ඩන් බී ජොන්සන්, තමන් මුල්තැනගත වියට්නාම් යුද්ධයේ පසුගාමී තත්ත්වය නිසාම දෙවනවර ජනාධිපති ධූරයට තරඟනොකරන බව පැවසීම නිසා 1968 වසරේ පැවැත්වෙන ජනාධිපතිවරණයට ඉදිරිපත්වීම සදහා ඩිමොක්ක්‍රැටික් පක්‍ෂය වෙනුවෙන් නාමයෝජනා ලැබීමට රොබට් කෙනඩි ඉදිරිපත් වන අතර ඒ වෙනුවෙන් 1968 ජූනි 5 වනදා රාත්‍රියේ කැලිෆෝරිනියාවේ ඇම්බැසඩර් හෝටලයේ පැවති රැස්වීමකින් අනතුරුව ඉන් පිටවීමට කෙටිමඟක් ලෙස ඔහු තෝරාගත් එහි කුස්සිය හරහා යාමට තීරණය කළේ ඔහු නොව මාරයා විය යුතුය.